Ampliación (filme)

Ampliación (en ) é un filme dirixido por Michelangelo Antonioni que se estreou en 1966. Conta a historia dun fotógrafo de moda, interpretado por David Hemmings, que cre que capturou involuntariamente un asasinato na película da cámara. Foi o primeiro filme de Antonioni completamente en lingua inglesa.One of the three stories comprising I Vinti was set in London and shot with wholly English dialogue.

Estreouse en galego a través da TVG o 29 de abril de 1989.La Voz de Galicia, 29 de abril de 1989. Páx. 71

 Sinopse 
Thomas é un recoñecido fotógrafo de moda de Londres, que realiza por encargo unha serie de fotografías que reflicten diversas situacións cotiás para ilustrar libros, dende unha mirada e óptica tan peculiar como íntima. Unha mañá, mentres está percorrendo un parque tirando fotos das paisaxes da zona, comeza a fotografar unha parella que casualmente estaba conversando nese lugar. A muller, sobresaltada, pídelle que lle devolva as fotografías, mesmo ofrecéndolle diñeiro por elas, proposta á que Thomas se nega. Finalmente, e ante un xogo de sedución levado a cabo pola muller na propia casa de Thomas, este accede. Con todo, ao quedar cun rola da cinta, atopa algo nas fotos que lle chama a atención. Ao ampliar a fotografía en grandes cadros, descobre que a acción e a circunstancia da parella nese parque non foron tan casuais como no seu momento parecía.

 Personaxes 
David Hemmings como Thomas
Vanessa Redgrave como Jane
Sarah Miles como Patricia
John Castle como Bill
Jane Birkin como a loira
Gillian Hills como a morena
Peter Bowles como Ron
Veruschka von Lehndorff como ela mesma
Julian Chagrin como Mime
Claude Chagrin como Mime

 Notas 

 Véxase tamén 

 Ligazóns externas 

 Ficha en AllMovie 
 Ficha en RottenTomatoes 

Categoría:Filmes de 1966
Categoría:Filmes en lingua inglesa
Categoría:Filmes do Reino Unido
Categoría:Filmes de Italia
Categoría:Filmes dos Estados Unidos de América
Categoría:Filmes dirixidos por Michelangelo Antonioni
Categoría:Filmes rodados en Londres
Categoría:Filmes de Metro-Goldwyn-Mayer
Categoría:Filmes gañadores da Palma de Ouro
Categoría:Filmes de 1966 con versión en galego